24 gered na nóg ‘n skip strandFoto: East Coast Radio Altesaam 24 mense is Maandagmiddag deur die Nasionale Seereddingsinstituut (NSRI) gered nadat ‘n skip naby Richardsbaai gestrand het. Die voorval het Maandag net voor 15:00 naby Alkantstrand plaasgevind. Die skip het glo in rowwe seetoestande op ‘n sandbank beland. “Die besonderhede van die voorval moet deur die hawe-owerheid ondersoek word,” het Chris Botha, woordvoerder van Netcare911, gesê. Paramedici het die persone ondersteun toe hulle na veiligheid gebring is. “Alhoewel hulle geskok was, het niemand enige beserings opgedoen nie.” Lees die opvolgberig hier.